સોમાના પ્રમુખ સમીરભાઈ શાહના જણાવ્યા મુજબ નાફેડની સીસ્ટમ સુધારવા માટે થોડા સમય અગાઉ રાજકોટમાં નાફેડના અધિકારીઆે સાથે મિલરો અને વેપારીઆેની મિટિંગ યોજવામાં આવી હતી આમ છતાં કોઈ પ્રશ્નોનું નિરાકરણ થયું નથી. બે મહિનાના બિલ હજુ પણ બાકી છે અને ડિલીવરી સમયસર મળતી નથી. જૂના પ્રશ્નો નિકાલ વગર પેન્ડિ»ગ પડયા છે ત્યાં નાફેડે બેઈઝ રેઈટ ડિકલેર કરવાની પોતાની સીસ્ટમ બંધ કરી દેતાં મિલરો અને વેપારીઆે માટે મગફળીની ખરીદી કરવાનું મુશ્કેલ બની ગયું છે. બેઈઝ રેઈટ ડિકલેર ન કરાતો હોવાથી કયા ગોડાઉનમાં કયા ભાવનું ટેન્ડર ભરાયું છે તેની કોઈ વિગતો મિલરો અને વેપારીઆેને મળતી નથી. જ્યાં સુધી આ નીતિમાં ફેરફાર નહી થાય ત્યાં સુધી અમે માલ ખરીદવા માગતા નથી. જો કે, સામી બાજુ નાફેડના સત્તાવાળાઆે એવો જવાબ આપે છે કે, બેઈઝ રેઈટ ડિકલેર ન કરવો તેવો નીતિ વિષયક નિર્ણય લેવાયો છે અને સમગ્ર રાષ્ટ્રમાં તેની અમલવારી થઈ રહી છે.